ΓΡΑΠΤΗ ΕΡΩΤΗΣΗ P-2319/00

υποβολή: Vronique Mathieu (EDD) προς την Επιτροπή

(30 Ιουνίου 2000)

Θέμα: Αστική προστασία και καταπολέμηση των πυρκαγιών που οφείλονται στις θύελλες

Οι δασώδεις ευρωπαϊκές εκτάσεις, εκτός από τις συνεχιζόμενες επιπτώσεων λόγω των θυελλών που τις έπληξαν το Δεκέμβριο του 1999, κινδυνεύουν και από πυρκαγιές. Πυρκαγιές έχουν ήδη καταγραφεί σε ορισμένες δασικές εκτάσεις.

Συνεπώς, η πρόληψη των καταστροφών προϋποθέτει βελτίωση της πυρασφάλειας.

1. Δεν περιλαμβάνεται, κατά τη γνώμη της Επιτροπής, το ζήτημα της πρόληψης των πυρκαγιών που οφείλονται στις θύελλες, στο πεδίο εφαρμογής του κοινοτικού προγράμματος αστικής προστασίας που θεσπίστηκε με την απόφαση του Συμβουλίου της 9ης Δεκεμβρίου 1999;

2. Πώς ενσωματώνει η Επιτροπή την αρχή περί προληπτικών μέτρων, η οποία αποτέλεσε αντικείμενο ανακοίνωσής της στις 2 Φεβρουαρίου 2000, στην πρόληψη των πυρκαγιών που οφείλονται στις θύελλες;

3. Μπορεί να αναφέρει η Επιτροπή εάν έχει γίνει, σε ευρωπαϊκό επίπεδο, αξιολόγηση των κινδύνων πυρκαγιών που οφείλονται στις θύελλες;

4. Ποιές δράσεις συγχρηματοδοτήθηκαν βάσει του κανονισμού ΕΟΚ αριθ. 2158/92(1) ο οποίος καθορίζει την κοινοτική δράση σε θέματα προστασίας των δασών από τις πυρκαγιές και έχει ως στόχο:

- την εξακρίβωση των αιτίων των δασικών πυρκαγιών;

- τον καθορισμό των μέσων που επιτρέπουν την καταπολέμησή τους;

5. Ποιές πρωτοβουλίες προτίθεται να αναλάβει η Επιτροπή προκειμένου να βελτιωθεί το σύστημα προφύλαξης των δασών από φυσικές ή τεχνολογικές καταστροφές;

(1) ΕΕ L 217 της 31.7.1992.

Συμπληρωματική απάντηση του κ. Fischler εξ ονόματος της Επιτροπής

(28 Ιουλίου 2000)

Η Επιτροπή επιβεβαιώνει, όπως το αναφέρει το Αξιότιμο Μέλος του Κοινοβουλίου, ότι οι καταιγίδες του Δεκεμβρίου 1999 αυξάνουν τους κινδύνους πυρκαγιάς των δασών αυξάνοντας την ευφλεκτότητα (νεκρά δένδρα, κομμένα ή σπασμένα), αλλά επίσης καθιστούν και πιο δύσκολη την πρόσβαση στις ενδεχόμενες φωτιές (πίστες και σημεία ανεφοδιασμού νερού μη προσβάσιμα, πεδίκλωση κλαδεύσεων στα αγροτεμάχια).

1.-3. Η πρόληψη των πυρκαγιών καθώς και η αξιολόγηση των κινδύνων πυρκαγιών που οφείλονται στις συνέπειες των καταιγίδων θα μπορούσαν να ενταχθούν στο πρόγραμμα κοινοτικής δράσηςπέρ της πολιτικής άμυνας, με την τήρηση των κριτηρίων επιλεξιμότητας που έχουν καθοριστεί από την απόφαση του Συμβουλίου του 1999/847/ΕΚ της 9ης Δεκεμβρίου 1999, σχετικά με τη θέσπιση κοινοτικού προγράμματος δράσης στον τομέα της πολιτικής άμυνας(1). Ωστόσο, η απόφαση αυτή διευκρινίζει επίσης ότι οι επιλέξιμες ειδικές ενέργειες στο πλαίσιο άλλων κοινοτικών μέσων, δεν μπορούν να χρηματοδοτηθούν στο πλαίσιο αυτού του προγράμματος.

2. Μια φυσική καταστροφή, όπως είναι, για παράδειγμα, η καταιγίδα του Δεκεμβρίου 1999 αποτελεί ένα εξαιρετικό και μη προβλέψιμο φαινόμενο. Ωστόσο, και παρόλο που δεν έχει προβεί άμεσα στην αξιολόγηση των κινδύνων πυρκαγιάς που οφείλονται στις δύο καταιγίδες, η Επιτροπή μπορεί να αναλάβει την πρωτοβουλία να ζητήσει από τα κράτη μέλη να λάβουνπόψη τους την αξιολόγηση του κινδύνου αυτού στα προγράμματα προστασίας των δασών που διαβιβάζονται δυνάμει του άρθρου 3 του κανονισμού (ΕΟΚ) αριθ. 2158/92(2).

4. Μεταξύ 1992 και 1999, αφιερώθηκαν 18 εκατ. στις ενέργειες που αφορούν τις αιτίες πυρκαγιάς στο πλαίσιο του κανονισμού (ΕΟΚ) αριθ. 2158/92. Οι ενέργειες αυτές αφορούν την ενημέρωση και την ευαισθητοποίηση του κοινού, την μελέτη των συστημάτων πρόβλεψης του κινδύνου, την δημιουργία ενομοταρχιών για την έρευνα των αιτιών, την μελέτη των αιτιών πυρκαγιάς και των μέσων που πρέπει να χρησιμοποιούνται για την καταπολέμησή τους (καταγραφή και πρόγραμμα απορρόφησης των τόπων απορριμμάτων, φωτιές που έχουν ηλεκτρική προέλευση, φωτιές που έχουν προέλευση τους βοσκούς), την μετεωρολογική εποπτεία και την αριθμημένη χαρτογράφηση των κινδύνων.

5. Όσον αφορά την βελτίωση του συστήματος εποπτείας, εάν τα κράτη μέλη το επιθυμούν, η Επιτροπή είναι απολύτως διατεθειμένη να εξετάσει, στο πλαίσιο των εθνικών ετησίων προγραμμάτων προστασίας των δασών κατά των πυρκαγιών πουποβάλλονται από τα κράτη μέλη και εντός του ορίου των διαθεσίμων πιστώσεων, τις προτάσεις βελτίωσης των ενεργειών προστασίας των δασών κατά των πυρκαγιών για τις επικίνδυνες περιοχές οι οποίες έχουν πληγεί από τις καταιγίδες, ιδιαίτερα στον τομέα της εποπτείας των πυρκαγιών των δασών. Ανέπτυξε μόλις ένα νέο σύστημα ημερήσιας κοινοποίησης του επιπέδου κινδύνου των πυρκαγιών των δασών. Μια πρότυπη πειραματική φάση αυτού του εντοπισμού των κινδύνων με δορυφόρους ξεκίνησε στις 15 Ιουνίου 2000 και θα λήξει στις 30 Σεπτεμβρίου 2000. Με αφετηρία τη διαπίστωση ότι οι παράμετροι που αφορούν το φυσικό στρες και την εξατμισοδιαπνοή των δασικών εκτάσεων παίζουν κυρίαρχο ρόλο, το σύστημα αυτό αντιπροσωπεύει ένα ιδιαίτερα αξιόπιστο μέσο.

(1) ΕΕ L 327 της 21.12.1999.

(2) Κατά την έννοια του άρθρου 2 του κανονισμού.